கேள்வி: பிரதம மந்திரி மலிவு விலை மருந்துகள் திட்டம் - தாக்கமும் & விளைவுகளும் பற்றி தகவல் சொல்.
பதில்: * 2016-இல், 199 மருந்துகள் இந்த திட்டத்தின் வழியே விற்கப்பட்டுவந்தன. * 2017-இல், 98 வகையான நோய்களுக்கு தேவைப்படும் பொது மருந்துகள் 700க்கும் மேற்பட்டவைகள், மேலும் 164 அறுவை சிகிச்சைக்கு தேவைப்படும் பொருட்கள் விற்கப்பட்டுவந்தன.https://www.thehindu.com/news/national/tamil-nadu/tamil-nadu-to-get-250-medical-shops/article17370953.ece * மார்ச் 2018-இல், சுவேதா என்ற பெயரினில் மகளிருக்கான விடாய்க்கால அணையாடை விற்பனை தொடங்கப்பட்டன.https://www.indiatoday.in/india/story/sanitary-napkins-to-be-sold-for-re-1-at-jan-aushadhi-stores-1591757-2019-08-26 * 2019-இல், 900 வகையான பொது மருந்துகள், 154 அறுவை சிகிச்சை பொருட்கள் விற்கப்பட்டு வந்தன. * 2024ல், 2047 வகையான பொது மருந்துகள், 300க்கும் மேற்பட்ட அறுவை சிகிச்சை பொருட்கள் விற்கப்பட்டு வந்தன. 5 ஆயுர்வேத பொருட்களும் விற்பனையில் சேர்க்கப்பட்டன. * இந்த திட்டத்தின் மூலம் கடந்த 10வருடங்களில் நடந்த 5600கோடிக்கும் அதிகமான விற்பனை மூலம் பொது மக்களின் பணம் 30000கோடிக்கும் அதிகமாக சேமிக்கப்பட்டிருக்கும்.
கேள்வி: பிரதம மந்திரி மலிவு விலை மருந்துகள் திட்டம் - திட்ட நோக்கம் பற்றி நீங்கள் என்ன அறிந்துள்ளீர்கள்?
பதில்: தரமான பொது மருந்துகள் இந்திய மக்கள் அனைவருக்கும் மலிவு விலையில் கிடைக்க வேண்டும் என்ற நோக்கத்தில், துவங்கப்பட்ட இந்த மலிவு விலை மக்கள் மருந்தக திட்டத்தில் 30.11.2023 நிலவரப்படி, நாடு முழுவதும் 10,000 மக்கள் மருந்தகங்கள் செயல்பட்டு வருகின்றன. இந்த மருந்தகங்களில் 1,965 மருந்துகள் மற்றும் 293 அறுவை சிகிச்சைப் பொருட்கள் விற்பனைக்கு உள்ளது. இதன் நோக்கமாக * அனைத்துத் தரப்பு மக்களுக்கும் குறிப்பாக ஏழை, எளிய மக்களுக்கு தரமான மருந்துகள் கிடைப்பதை உறுதி செய்வது * தரம் என்பது அதிக விலைக்கு விற்கப்படும் மருந்துகள் மட்டுமே என்ற கருத்தை எதிர்கொள்ள கல்வி மற்றும் விளம்பரத்தின் மூலம் தரமான அதே நேரம் மலிவான மருந்துகள் குறித்த விழிப்புணர்வை ஏற்படுத்துதல். * மக்கள் மருந்தகங்கள் அமைப்பதன் வழி தனிப்பட்டதொழில்முனைவோரை ஈடுபடுத்துவதன் மூலம் வேலைவாய்ப்பை உருவாக்குதல் ஆகியவையுள்ளன.https://janaushadhi.gov.in/pmjy.aspx
கேள்வி: பிரதம மந்திரி மலிவு விலை மருந்துகள் திட்டம் - சிறப்பம்சங்கள் குறித்து விரிவாக சொல்லுங்கள்.
பதில்: இத்திட்டம் அரசு நிறுவனங்கள் மற்றும் தனியார் தொழில் முனைவோரால் மக்கள் மருந்தகம் வழியே இயக்கப்பட்டு வருகிறது. * மருந்தக உரிமையாளர்களுக்கு ஊக்கத் தொகை ரூ.5.00 இலட்சம் மற்றும் மாதாந்திர கொள்முதல்களில் 15 விழுக்காடு, அல்லது மாதந்தோறும் ரூ.15,000/- என்ற உச்சச் வரம்பிற்குட்பட்டு வழங்கப்படுகிறது. * வடகிழக்கு மாநிலங்கள், இமயமலைப் பகுதிகள், தீவுப் பகுதிகள் மற்றும் நிதி ஆயோக்கால் பின்தங்கிய மாவட்டமாகக் குறிப்பிடப்பட்ட பகுதிகளில் உள்ள பெண் தொழில்முனைவோர், மாற்றுத் திறனாளிகள், ஆதிதிராவிடர் மற்றும் பழங்குடியினர் மற்றும் முன்னாள் படைவீரர்களால் திறக்கப்படும் பிரதம மந்திரி மக்கள் மையங்களுக்கு தளபாடங்கள் மற்றும் சாதனங்கள் மற்றும் கணினி மற்றும் அச்சுப்பொறிகளுக்கு ஒரு முறை ஊக்கத்தொகையாக ரூ.2.00 இலட்சம் வழங்கப்படுகிறது. * இம்மருந்தகங்களில், மருந்துகளின் விலை வெளிச் சந்தையில் விற்கப்படும் மருந்துகளின் விலையை விட 50% முதல் 90% வரை குறைவாக உள்ளது. * மருந்துகளின் தரத்தை உறுதி செய்வதற்காக உலக சுகாதார நிறுவனம் - நல்ல உற்பத்தி நடைமுறைகள் (WHO-GMP) என்று சான்றளிக்கப்பட்ட விநியோகஸ்தர்களிடமிருந்து மட்டுமே மருந்துகள் கொள்முதல் செய்யப்படுகின்றன. * ஒவ்வொரு தொகுதி மருந்தும் சிறந்த தரத்தையுடையது என்பதை உறுதி செய்வதற்காக 'சோதனை மற்றும் அளவுத்திருத்த ஆய்வகங்களுக்கான தேசிய அங்கீகார வாரியம் (என்ஏபிஎல்)' அங்கீகாரம் பெற்ற ஆய்வகங்களில் பரிசோதிக்கப்பட்ட பின்பே விற்பனைக்கு வருகிறது.